A4-0327/97

Ψήφισμα σχετικά με το μέλλον του Ευρωπαϊκού Κοινωνικού Ταμείου

Το Ευρωπαϊκό Κοινοβούλιο,

- έχοντας υπόψη την Συνθήκη ΕΚ, ιδιαίτερα το άρθρο 123 σχετικά με την ίδρυση του Ευρωπαϊκού Κοινωνικού Ταμείου, όπως επίσης και το άρθρο 130 B και το άρθρο 3 θ),

- με βάση το άρθρο 148 του Κανονισμού του,

- έχοντας υπόψη τις εκθέσεις της Επιτροπής: «Απασχόληση στην Ευρώπη - 1995" (COM(95)0396 - C4-0384/95) και «Απασχόληση στην Ευρώπη - 1996"(COM(96)0485 - C4-0553/96),

- έχοντας υπόψη την πρώτη έκθεση της Επιτροπής σχετικά με την οικονομική και κοινωνική συνοχή (COM(96)0542 - C4-0016/97),

- έχοντας υπόψη το έγγραφο εργασίας της Επιτροπής σχετικά με το στόχο 4 και την πρωτοβουλία ADAPT στην υπηρεσία της καλύτερης χρησιμοποίησης των ανθρωπίνων πόρων (SEC(96)2150 - C4-0645/96),

- έχοντας υπόψη το έγγραφο της Επιτροπής: «Agenda 2000 - Μία ισχυρότερη και διευρυμένη Ένωση» (COM(97)2000 - C4-0372/97),

- έχοντας υπόψη το ψήφισμά του της 28ης Νοεμβρίου 1996 σχετικά με την έκθεση της Επιτροπής: «Απασχόληση στην Ευρώπη - 1996", καθώς και την ανακοίνωση της Επιτροπής σχετικά με την δράση για την απασχόληση στην Ευρώπη: «Ένα σύμφωνο εμπιστοσύνης» ((ΕΕ C 380 της 16.12.1996, σελ. 84)),

- έχοντας υπόψη το ψήφισμά του της 12ης Μαρτίου 1997 σχετικά με το Λευκό Βιβλίο της Επιτροπής για την Εκπαίδευση και την Κατάρτιση «Διδασκαλία και εκμάθηση: προς την κοινωνία της γνώσης» ((ΕΕ C 115 της 14.4.1997, σελ. 85)),

- έχοντας υπόψη την έκθεση της Επιτροπής Απασχόλησης και Κοινωνικών Υποθέσεων, καθώς και την γνωμοδότηση της Επιτροπής Προϋπολογισμών (A4-0327/97),

Α. εκτιμώντας ότι το Ευρωπαϊκό Κοινωνικό Ταμείο, σύμφωνα με το άρθρο 123 της Συνθήκης ΕΚ, έχει ως στόχο να βελτιώνει μέσα στην εσωτερική αγορά τις δυνατότητες απασχόλησης του εργατικού δυναμικού ενισχύοντας την κινητικότητα των εργαζομένων και να διευκολύνει την προσαρμογή στις μεταλλαγές της βιομηχανίας, ιδίως μέσω της επαγγελματικής κατάρτισης και του επαγγελματικού αναπροσανατολισμού και με τον τρόπο αυτό να συμβάλει στην ανύψωση του βιοτικού επιπέδου,

Β. εκτιμώντας ότι το Ευρωπαϊκό Κοινωνικό Ταμείο, σύμφωνα με το άρθρο 130Β της Συνθήκης ΕΚ, έχει ως στόχο να συμβάλει στην ενίσχυση της οικονομικής και κοινωνικής συνοχής της Κοινότητας,

Γ. εκτιμώντας ότι το Ευρωπαϊκό Κοινωνικό Ταμείο στο άρθρο 3 θ) της Συνθήκης ΕΚ αναφέρεται ρητά ως μέσο της κοινωνικής πολιτικής της Ευρωπαϊκής Ένωσης,

Δ. εκτιμώντας, ως εκ τούτου, ότι ο ρόλος του Ευρωπαϊκού Κοινωνικού Ταμείου είναι διττός, εφ' όσον αποτελεί μέσο της πολιτικής απασχόλησης και μέσο της κοινωνικής πολιτικής για την ενίσχυση της οικονομικής και κοινωνικής συνοχής,

Κοινωνική συνοχή

Ε. εκτιμώντας ότι η κοινωνική συνοχή δεν συνίσταται μόνο στο να εξασφαλίζει σε όλους τους πολίτες, γυναίκες και άνδρες, ίσες ευκαιρίες πρόσβασης στην αγορά εργασίας, αλλά και στο να αυξάνει τις ευκαιρίες όλων των πολιτών για ισότιμη συμμετοχή στην κοινωνική ζωή,

ΣΤ. εκτιμώντας ότι η οικονομική και κοινωνική συνοχή, ως έκφραση αλληλεγγύης, συμβάλλει σημαντικά στην αποδοχή του ευρωπαϊκού οράματος από τους πολίτες και επομένως αποτελεί ουσιαστική βάση της Ευρωπαϊκής Ένωσης,

Ζ. εκτιμώντας ότι οι διαφορές μεταξύ των περιοχών όσον αφορά την ανεργία έχουν αυξηθεί σε τέτοιο βαθμό ώστε το ποσοστό ανέργων στις 25 περιοχές με τον υψηλότερο δείκτη ανεργίας είναι τετραπλάσιο σε σύγκριση με το ποσοστό ανέργων στις 25 περιοχές με τον χαμηλότερο δείκτη ανεργίας,

Η. εκτιμώντας ότι 57 εκατ. άνθρωποι στην Ευρωπαϊκή Ένωση (1993) ζουν σε νοικοκυριά τα οποία διαθέτουν ολιγότερο από το ήμισυ του εθνικού μέσου εισοδήματος και επομένως πλήττονται από την ένδεια,

Θ. εκτιμώντας ότι όλα τα κράτη μέλη, με εξαίρεση την Ισπανία, την Ιρλανδία και την Πορτογαλία, πλήττονται από την αύξηση της ένδειας και ότι στην Πορτογαλία, το Ηνωμένο Βασίλειο, την Ελλάδα, την Ιρλανδία, την Ιταλία και την Ισπανία ένας πολίτης στους πέντε ζει σε φτώχεια,

I. λαμβάνοντας υπόψη ότι οι διαφορές όσον αφορά την ανεργία και την ευμάρεια μειώνονται μεν μεταξύ των κρατών μελών αλλά αυξάνονται μεταξύ των περιφερειών,

ΙΑ. εκτιμώντας ότι οι εξελίξεις αυτές εγκυμονούν σοβαρούς κινδύνους για την κοινωνική συνοχή και μάλιστα σε δύο επίπεδα, σε περιφερειακό επίπεδο, δεδομένου ότι το χάσμα μεταξύ των περιοχών με υψηλό ποσοστό ανεργίας και εκείνων με χαμηλό ποσοστό ανεργίας μεγαλώνει, και σε κάθετη διάσταση, δεδομένου ότι έχει αποδυναμωθεί η κοινωνική συνοχή μεταξύ πτωχών και πλουσίων, μεταξύ ανθρώπων με και χωρίς δυνατότητες συμμετοχής στην κοινωνική ζωή εντός του ιδίου κράτους μέλους ή της ιδίας περιοχής,

Ενεργός πολιτική στον τομέα της απασχόλησης

ΙΒ. εκτιμώντας ότι απαιτούνται σημαντικές παροχές εκ μέρους των κρατών μελών, προκειμένου να μειωθεί στα κράτη μέλη της Ευρωπαϊκής Ένωσης από 40% σε 15% το ποσοστό των νοικοκυριών που πλήττονται από την ένδεια λόγω εξαιρετικά χαμηλού εισοδήματος,

ΙΓ. εκτιμώντας ότι το ποσοστό των δαπανών για την ενεργό πολιτική στον τομέα της αγοράς εργασίας, κατά κοινοτικό μέσο όρο, καλύπτει μόνο το ένα τρίτο των συνολικών δαπανών για την πολιτική στο τομέα της αγοράς εργασίας, ενώ δύο τρίτα των δαπανών διοχετεύονται για την παθητική πολιτική στον τομέα της αγοράς εργασίας, η οποία έχει ως στόχο την στήριξη του εισοδήματος[semigr ] λαμβάνοντας επίσης υπόψη το γεγονός ότι το ποσοστό των δαπανών για την ενεργό πολιτική στον τομέα της αγοράς εργασίας υπολογιζόμενο σε σχέση με το ακαθάριστο εγχώριο προϊόν έχει μειωθεί από το 1990,

ΙΔ. εκτιμώντας ότι το Κοινωνικό Ταμείο, ως το ισχυρότερο οικονομικό μέσο της Κοινότητας στο τομέα της κοινωνικής πολιτικής, αποτελεί το μόνο διαρθρωτικό ταμείο, το οποίο ωφελεί άμεσα τους πολίτες, και το «βασικό όπλο» της Ευρωπαϊκής Ένωσης στον αγώνα της κατά της ανεργίας, και συνεπώς του κοινωνικού αποκλεισμού,

ΙΕ. εκτιμώντας ότι το Ευρωπαϊκό Συμβούλιο, από τη Σύνοδο Κορυφής του Έσσεν και εφεξής, ζητεί την ενίσχυση της ενεργού πολιτικής στον τομέα της αγοράς εργασίας,

ΙΣΤ. εκτιμώντας ότι το Ευρωπαϊκό Συμβούλιο του Άμστερνταμ, στα ψηφίσματά του σχετικά με τη σταθερότητα, την ανάπτυξη και την απασχόληση, αναγνωρίζει το θέμα της ενίσχυσης της απασχόλησης ως εξ ίσου σημαντικό με τις προσπάθειες δημοσιονομικής και οικονομικής σύγκλισης,

Τρέχουσα χρηματοδοτική περίοδος

ΙΖ. εκτιμώντας ότι η διαχείριση των παρεμβάσεων του Κοινωνικού Ταμείου, περιλαμβάνοντας 7 στόχους και 13 κοινοτικές πρωτοβουλίες, καθώς και την έγκριση άνω των 900 εγγράφων προγραμματισμού, είναι εξαιρετικά περίπλοκη και χρονοβόρα,

ΙΗ. εκτιμώντας ότι οι αρχές που διέπουν τα κοινοτικά προγράμματα στήριξης, τα επιχειρησιακά προγράμματα και τα ενιαία έγγραφα προγραμματισμού απεδείχθησαν στο παρελθόν συχνά άκαμπτες και χωρίς περιθώρια ευελιξίας, και ότι πολυάριθμες τροποποιήσεις έπρεπε να εγκριθούν από την Επιτροπή με αποτέλεσμα να αυξηθούν σημαντικά οι παρεπόμενες διοικητικές δαπάνες,

ΙΘ. εκτιμώντας ότι σε πολλές περιπτώσεις δεν τηρείται η προβλεπόμενη στον κανονισμό προθεσμία πληρωμής, σύμφωνα με την οποία ο τελικός αποδέκτης πρέπει να έχει στη διάθεσή του τις πιστώσεις του διαρθρωτικού ταμείου τρεις μήνες μετά την καταβολή των πιστώσεων από την Επιτροπή στα κράτη μέλη,

Κ. εκτιμώντας ότι οι καθυστερήσεις στις πληρωμές εμποδίζουν πολλαπλώς την εμπρόθεσμη υλοποίηση των ενεργειών που χρηματοδοτούνται από το Κοινωνικό Ταμείο, με κίνδυνο να προκληθούν σημαντικές οικονομικές επιβαρύνσεις οικονομικά ασθενείς τελικούς αποδέκτες,

ΚΑ. εκτιμώντας ότι οι πόροι του Ευρωπαϊκου Κοινωνικού Ταμείου δεν πρέπει να διατίθενται συγκεντρωτικά και γραφειοκρατικά από τα κράτη μέλη,

ΚΒ. εκτιμώντας ότι η ολοκληρωμένη προσέγγιση προγραμματισμού πολυταμειακών προγραμμάτων παρέχει τη δυνατότητα στρατηγικών, στοχοθετημένων και συντονισμένων παρεμβάσεων εντός μιας περιοχής,

ΚΓ. εκτιμώντας ότι, στον τομέα της ενίσχυσης προβληματικών αστικών περιοχών, ιδιαίτερα θετική ήταν η εμπειρία που αποκομίσθηκε από ευρείς σχηματισμούς εταιρικής σχέσης, στο πλαίσιο της προσέγγισης «pathway», με την μέριμνα των αρχών τοπικής αυτοδιοίκησης να συμπεριλάβουν στο σχεδιασμό των παρεμβάσεων, εκτός από τους κοινωνικούς εταίρους, τοπικές πρωτοβουλίες και τον πληθυσμό,

ΚΔ. εκτιμώντας ότι η ολοκληρωμένη προσέγγιση προγραμματισμού είναι εξαιρετικά δύσκολο να εφαρμοσθεί στην πράξη κατά την υλοποίηση των πολυταμειακών προγραμμάτων σε περιφερειακό και τοπικό επίπεδο λόγω των διαφορετικών εμπειριών, στις οποίες στηρίζονται οι παρεμβάσεις των διαφόρων διαρθρωτικών ταμείων,

ΚΕ. εκτιμώντας ότι ενώ έχει ολοκληρωθεί το πρώτο ήμισυ της τρέχουσας χρηματοδοτικής περιόδου η ροή των πόρων από το κοινωνικό ταμείο έχει καθυστερήσει σημαντικά σε σχέση με το χρονοδιάγραμμα, διότι:

- οι κανονισμοί που αφορούν τα διαρθρωτικά ταμεία εγκρίθηκαν με μεγάλη καθυστέρηση από το Συμβούλιο Υπουργών,

- η εισαγωγή του νέου στόχου 4 δημιούργησε την ανάγκη καθορισμού νέων κριτηρίων και κανόνων στήριξης, ενώ προέκυψαν, επίσης, αξιοσημείωτα προβλήματα ως προς την αποδοχή του στόχου 4 από τις εθνικές διοικήσεις και τις επιχειρήσεις,

- τα εσωτερικά προβλήματα συντονισμού μεταξύ των αρμοδίων γενικών διευθύνσεων της Επιτροπής (V, XVI, IV) κατά την εξέταση των υποβληθέντων προγραμμάτων είχαν ως αποτέλεσμα την καθυστερημένη έγκριση των εγγράφων προγραμματισμού,

- οι διαφορετικές σε ορισμένες περιπτώσεις αντιλήψεις κρατών μελών και Επιτροπής όσον αφορά συγκεκριμένες δράσεις για την υλοποίηση των στόχων του Ευρωπαϊκού Κοινωνικού Ταμείου δυσχέραναν την ταχεία έγκριση των προγραμμάτων,

- η καταβολή συμπληρωματικών πιστώσεων συνδέεται με γενικά (εθνικά) ποσοστά εκτέλεσης, πράγμα το οποίο δεν λαμβάνει υπόψη του την πραγματική εκτέλεση των επιμέρους (περιφερικοποιημένων) προγραμμάτων,

- τα κράτη μέλη και οι περιφέρειες δεν έχουν διαθέσει πάντοτε τους απαιτούμενους συμπληρωματικούς πόρους,

ΚΣΤ. εκτιμώντας ότι η σχεδόν αυτόματη μεταφορά μη χρησιμοποιηθέντων πόρων του Κοινωνικού Ταμείου στα επόμενα οικονομικά έτη, κατά το τέλος μιας χρηματοδοτικής περιόδου, οδηγεί στην αύξηση των πόρων, η οποία υπερβαίνει τη δυνατότητα απορρόφησης των κρατών μελών,

Οι προκλήσεις που αντιμετωπίζει το Κοινωνικό Ταμείο

ΚΖ. εκτιμώντας ότι το ανανεωμένο Κοινωνικό Ταμείο πρέπει να συνάδει με τις στοχοθεσίες Συνθήκης του Άμστερνταμ στον τομέα της απασχόλησης,

ΚΗ. εκτιμώντας ότι οι μεταλλαγές της βιομηχανίας επιταχύνονται καθιστώντας άχρηστες πολλές παραδοσιακές εξειδικεύσεις και δημιουργώντας την ανάγκη πολλών νέων[semigr ] εκτιμώντας, όμως επίσης, ότι το μεγαλύτερο μέρος του εργατικού δυναμικού δεν δύναται να συμμετέχει συνεχώς σε δράσεις επαγγελματικής κατάρτισης και επιμόρφωσης, με αποτέλεσμα να διευρύνεται όλο και περισσότερο το ήδη υπάρχον χάσμα μεταξύ των εξειδικεύσεων που απαιτούνται στην αγορά εργασίας και εκείνων που ήδη υπάρχουν,

ΚΘ. εκτιμώντας ότι λόγω των βιομηχανικών μεταλλαγών απειλούνται ιδιαιτέρως από την ανεργία εργαζόμενοι με περιορισμένα προσόντα, καθώς και εργαζόμενοι άνω των 45 ετών,

Λ. εκτιμώντας ότι οι αλλαγές στον κόσμο εργασίας θα απαιτούν στο μέλλον όχι μόνο νέες μορφές εργασίας, αλλά, στο πνεύμα της διά βίου μάθησης, μια σταδιοδρομία του εργατικού δυναμικού που θα εναλλάσσεται μεταξύ φάσεων επαγγελματικής δραστηριότητας και φάσεων επαγγελματικής επιμόρφωσης,

ΛΑ. εκτιμώντας ότι τα συστήματα επαγγελματικής κατάρτισης και επιμόρφωσης δεν είναι ακόμη επαρκώς προετοιμασμένα για να ικανοποιήσουν αυτές μελλοντικές απαιτήσεις σε κανένα από τα κράτη μέλη της Ευρωπαϊκής Ένωσης,

ΛΒ. εκτιμώντας ότι η ανταγωνιστικότητα της Ευρωπαϊκής Ένωσης στις διεθνείς αγορές καθορίζεται ουσιαστικά από τον βαθμό στον οποίο θα επιτευχθεί η εγκατάσταση βιώσιμων βιομηχανιών και υπηρεσιών υψηλοτάτου επιπέδου στην Ευρωπαϊκή Ένωση, πράγμα το οποίο προϋποθέτει απαραιτήτως την ύπαρξη εργατικού δυναμικού που θα διαθέτει τα απαιτούμενα προσόντα,

ΛΓ. εκτιμώντας ότι πάνω από το ένα τέταρτο των 18 εκατ. δηλωμένων ανέργων στην Ευρωπαϊκή Ένωση, δηλαδή 5 εκατ., είναι νέοι κάτω των 25 ετών,

ΛΔ. εκτιμώντας ότι το ποσοστό των ανέργων γυναικών είναι υψηλότερο από εκείνο των ανέργων ανδρών (12,5% έναντι του 9,5%),

ΛΕ. εκτιμώντας ότι το ποσοστό των μακροχρόνια ανέργων στην Ευρωπαϊκή Ένωση καλύπτει άνω του 50% των ανέργων και ότι άνω του 30% των ανέργων βρίσκονται χωρίς απασχόληση για περίοδο μεγαλύτερη των δύο ετών, ενώ οι γυναίκες και το εργατικό δυναμικό άνω των 45 ετών πλήττονται δυσανάλογα περισσότερο από τα φαινόμενα αυτά,

ΛΣΤ. εκτιμώντας ότι ένα δέκατο των ανέργων είναι άτομα με ειδικές ανάγκες και ότι τα άτομα αυτά πλήττονται ιδιαίτερα από την ανεργία,

ΛΖ. εκτιμώντας ότι, σε σύγκριση με τον υπόλοιπο πληθυσμό, οι κοινωνικώς αποκλεισμένοι πλήττονται δυσανάλογα περισσότερο από την ανεργία,

ΛΗ. εκτιμώντας ότι για την υπέρβαση της κρίσης στον τομέα της απασχόλησης πρέπει να χρησιμοποιηθούν νέες μορφές συνεργασίας των οργάνων τοπικής αυτοδιοίκησης, των κοινωνικών εταίρων και των μη κυβερνητικών οργανώσεων σε τοπικό και περιφερειακό επίπεδο,

ΛΘ. εκτιμώντας ότι και στο παρελθόν οι στόχοι του Κοινωνικού Ταμείου χρειάστηκε πολλές φορές να προσαρμοσθούν στις νέες προκλήσεις,

Ανεπάρκεια των πόρων και στοχοθετημένη χρησιμοποίησή τους

Μ. εκτιμώντας ότι από το έτος 2000 οι χρηματοδοτικοί πόροι για τα Διαρθρωτικά Ταμεία, κατά τις εκτιμήσεις της Επιτροπής, εκφράζονται για πρώτη φορά ως ποσοστό του ΑΕΠ (0,46%), πράγμα που σημαίνει δυναμική προσαρμογή στην οικονομική ανάπτυξη και τον πληθωρισμό,

ΜΑ. λαμβάνοντας υπόψη ότι στο νέο κοινωνικό πλαίσιο, είναι απαραίτητο να επαναπροσδιοριστούν τα κριτήρια που προσαρμόζονται καλύτερα στις ανάγκες των πληθυσμών, ιδίως στις αστικές ζώνες, προκειμένου να διευκολυνθεί η πλήρης και αποτελεσματική αξιοποίηση των χρηματοοικονομικών πόρων,

ΜΒ. εκτιμώντας ότι ανεπαρκείς πόροι πρέπει να χρησιμοποιούνται βάσει συγκεκριμένων στόχων και αντικειμενικών κριτηρίων, προκειμένου να διασφαλισθεί η αποτελεσματικότερη δυνατή χρησιμοποίησή τους[semigr ] εκτιμώντας, επίσης, ότι ο καθορισμός εθνικών αξιώσεων κατά την κατανομή των πόρων δυσχεραίνει την σύμφωνα με τις κοινοτικές πολιτικές στοχοθετημένη και αντικειμενική κατανομή τους στα διαρθρωτικά ταμεία,

ΜΓ. εκτιμώντας ότι κατά την προηγούμενη χρηματοδοτική περίοδο ένα μέρος των πόρων των διαρθρωτικών ταμείων δεν μπόρεσε να απορροφηθεί, με αποτέλεσμα την επιστροφή κοινοτικών πόρων στους εθνικούς προϋπολογισμούς,

ΜΔ. εκτιμώντας ότι με το δεδομένο της ανεπάρκειας των πόρων δεν μπορεί πλέον να γίνει αποδεκτή η μη έγκαιρη απορρόφησή τους, με την επιφύλαξη της επαλήθευσης της ποιότητας των παρεμβάσεων,

ΜΕ. εκτιμώντας ότι ένα σύστημα κινήτρων ή ανταμοιβής μπορεί να συμβάλει στη βελτίωση της απορρόφησης των πόρων,

Διεύρυνση

ΜΣΤ. εκτιμώντας ότι πριν από την προσχώρηση νέων κρατών μελών από την Κεντρική και Ανατολική Ευρώπη πρέπει να προηγηθεί επαρκής περίοδος προετοιμασίας, κατά την οποία μπορεί να προωθηθεί, με την υποστήριξη της Κοινότητας, η απαιτούμενη διαδικασία οικονομικής προσέγγισης, ούτως ώστε η διεύρυνση να μη θέσει σε κίνδυνο την οικονομική και κοινωνική συνοχή,

ΜΖ. εκτιμώντας ότι πρέπει να εκτιμηθεί κατά πόσον οι σημερινές διαρθρώσεις των ταμείων είναι κατάλληλες για τα νέα κράτη μέλη τα οποία αντιμετωπίζουν πιο συγκεκριμένα το πρόβλημα των εθνικών προσαρμογών και ότι πρέπει να εξεταστεί το ενδεχόμενο να δημιουργηθεί ειδικό ταμείο για τα κράτη αυτά, το οποίο θα συντονίζει κάθε χρηματοδοτική ενίσχυση προς τα νέα κράτη κατά την προενταξιακή περίοδο και το οποίο θα απλοποιήσει κατά πολύ την προσχώρησή τους,

Δικαίωμα συναπόφασης του Ευρωπαϊκού Κοινοβουλίου

ΜΗ. εκτιμώντας ότι το σχέδιο Συνθήκης επί του οποίου συμφώνησαν οι αρχηγοί κρατών και κυβερνήσεων στο Άμστερνταμ προβλέπει το δικαίωμα συναπόφασης του Ευρωπαϊκού Κοινοβουλίου μόνο όσον αφορά τον κανονισμό για το Ευρωπαϊκό Κοινωνικό Ταμείο, όχι όμως τον κανονισμό πλαίσιο ή τους κανονισμούς περί συντονισμού για τους οποίους ισχύει η διαδικασία της σύμφωνης γνώμης (άρθρο 130Δ της Συνθήκης ΕΚ),

Οριζόντια και περιφερειακή στήριξη

1. είναι πεπεισμένο ότι οι κίνδυνοι που απειλούν την κοινωνική συνοχή σε περιφερειακή και κάθετη διάσταση επιβάλλουν την διατήρηση της διττής παρεμβατικής διάρθρωσης του Κοινωνικού Ταμείου, δηλαδή τον προσανατολισμό προς οριζόντιους και περιφερειακούς στόχους, ακόμη και μετά τη λήξη της τρέχουσας χρηματοδοτικής περιόδου, ενώ συγχρόνως πρέπει και στο μέλλον να επιδιώκονται στους περιφερειακούς τομείς στόχους (παράλληλα με τις περιφερειακές στοχοθεσίες) οι οριζόντιες στοχοθεσίες του ΕΚΤ

2. τάσσεται υπέρ της δραστικής μείωσης των στόχων των διαρθρωτικών ταμείων και των κοινοτικών πρωτοβουλιών[semigr ]

3. ζητεί να συγχωνευθούν σε ένα στόχο οι δύο οριζόντιοι στόχοι 3 και 4[semigr ]

4. υποστηρίζει τη διατήρηση μίας μόνον κοινοτικής πρωτοβουλίας για την ενίσχυση των ανθρωπίνων πόρων, και τη συνέχιση των μέτρων που χρηματοδοτούνται μέσω των ΝΟW, Horizon, Integra και Youthstart στο πλαίσιο της νέας αυτής κοινοτικής πρωτοβουλίας, η οποία πρέπει να συμπληρωθεί με μέτρα για την καταπολέμηση των διακρίσεων στην αγορά και τον τόπο εργασίας, υπό την έννοια του άρθρου 13 της Συνθήκης ΕΚ, Σχέδιο Συνθήκης του Άμστερνταμ, προκειμένου να προωθηθεί η ισότητα ευκαιριών[semigr ]

5. ζητεί να διατεθούν, στο πλαίσιο επίσης όλων των άλλων κοινοτικών πρωτοβουλιών (υπέρ των μεθοριακών περιοχών ή των περιφερειών, όπου συντελείται οικονομική αναδιάρθρωση) επαρκείς πιστώσεις από το Κοινωνικό Ταμείο[semigr ]

Διεύρυνση του πεδίου επιλέξιμων δράσεων

6. θεωρεί απαραίτητη την ενσωμάτωση ευρέος πεδίου επιλέξιμων δράσεων στον κανονισμό του Κοινωνικού Ταμείου, ώστε να καταστεί δυνατή η αντιμετώπιση των διαφορετικής υφής προβλημάτων των κρατών μελών της Κοινότητας[semigr ]

7. είναι πεπεισμένο ότι, λόγω του υψηλού ποσοστού ανεργίας που πλήττει ορισμένες ομάδες του πληθυσμού, πρέπει να διατηρηθούν οι επιλέξιμες για ενίσχυση από το Κοινωνικό Ταμείο δράσεις υπέρ των νέων ανέργων, των γυναικών, των μακροχρόνια ανέργων, των ατόμων με ειδικές ανάγκες και των κοινωνικά αποκλεισμένων(στόχος 3)[semigr ]

8. θεωρεί απαραίτητη την εντατικοποίηση της προληπτικής πολιτικής στον τομέα της αγοράς εργασίας η οποία εφαρμόζεται στο πλαίσιο του στόχου 4 και της κοινοτικής πρωτοβουλίας ADAPT, ενώ συγχρόνως πρέπει να διευρυνθούν σταδιακά τα προληπτικά μέτρα (παλαιός στόχος 4), προκειμένου να αποτραπεί το ενδεχόμενο να λάβουν τα κράτη μέλη αποκλειστικά και μόνο τα συνήθη μέτρα άμβλυνσης των επιπτώσεων, και θεωρεί ότι και οι φορείς της οικονομίας πρέπει επίσης να εκπληρώσουν τις χρηματοδοτικές υποχρεώσεις τους, τάσσεται δε υπέρ της ενεργότερης συμμετοχής των κοινωνικών εταίρων[semigr ]

9. ζητεί την μεταφορά των καινοτόμων και υπερεθνικών μέτρων στις κοινοτικές πρωτοβουλίες[semigr ]

10. ζητεί επίσης να ενισχυθεί στο σύνολό του ο καινοτόμος χαρακτήρας των παρεμβάσεων του ΕΚΤ και τα μέτρα στήριξης να επεκταθούν και σε νέα πεδία δράσης, λαμβάνοντας ιδιαιτέρως υπόψη τους ακόλουθους στόχους και τομείς δράσης[semigr ]

- υποστήριξη των μέτρων επιμόρφωσης μετά την ολοκλήρωση σπουδών ΑΕΙ και ΤΕΙ, προκειμένου να αντιμετωπισθούν οι συνέπειες του χάσματος μεταξύ προσφοράς και ζήτησης προσόντων στην αγορά εργασίας[semigr ] τούτο πρέπει να γίνει σε συνεργασία μεταξύ των πανεπιστημιακών ιδρυμάτων, των κοινωνικών εταίρων και των αρμοδίων υπηρεσιών των κρατών μελών[semigr ]

- προώθηση τοπικών πρωτοβουλιών στον τομέα της απασχόλησης[semigr ]

- υποστήριξη της ανάπτυξης νέων προτύπων στον τομέα του χρόνου εργασίας[semigr ]

- υποστήριξη μέτρων που δημιουργούν ευκαιρίες απασχόλησης στον τριτογενή τομέα (κοινωνική οικονομία), όπως π.χ. στον τομέα των κοινωνικών, πολιτιστικών και περιβαλλοντικών υπηρεσιών[semigr ]

- υποστήριξη της δημιουργίας, της προσαρμογής και της περαιτέρω ανάπτυξης των συστημάτων επαγγελματικής επιμόρφωσης, ιδιαίτερα βάσει της αρχής της διά βίου μάθησης[semigr ]

- εντατικοποίηση της επαγγελματικής επιμόρφωσης, ιδιαίτερα για απασχολούμενους με περιορισμένα προσόντα,

- προώθηση της επαγγελματικής επιμόρφωσης και του επαγγελματικού αναπροσανατολισμού και διατήρηση της ικανότητας προς απασχόληση για εργαζομένους ηλικίας άνω των 45 ετών, οι οποίοι απειλούνται ιδιαίτερα από τη μακροχρόνια ανεργία[semigr ]

- συνοδευτικά μέτρα, τα οποία προωθούν το mainstreaming των παρεμβάσεων του Κοινωνικού Ταμείου υπέρ των γυναικών, όπως δυνατότητες φροντίδας τέκνων και συγγενών[semigr ]

- προώθηση επαγγελματικά αποδοτικών εξειδικεύσεων στον τομέα της προστασίας του περιβάλλοντος[semigr ]

- κοινωνικοπαιδαγωγικά συνοδευτικά μέτρα ορισμένης διαρκείας, τα οποία έχουν ως στόχο να διασφαλίσουν την μετά την εύρεση εργασίας μόνιμη επανένταξη στην επαγγελματική ζωή μακροχρόνια ανέργων, γυναικών, νέων, ατόμων με ειδικές ανάγκες και κοινωνικά μειονεκτούντων ατόμων[semigr ]

- συνοδευτικά μέτρα τα οποία συμβάλλουν στην επανένταξη στην αγορά εργασίας ορισμένων εργαζομένων που απειλούνται με κοινωνικό αποκλεισμό, π.χ. συμβουλευτικές υπηρεσίες για θέματα επαγγελματικού προσανατολισμού και δράσεις καταπολέμησης του αναλφαβιτισμού[semigr ]

- ειδικά μέτρα, τα οποία διευκολύνουν τη συμμετοχή ατόμων με ειδικές ανάγκες σε όλες τις δράσεις που χρηματοδοτούνται από το Κοινωνικό Ταμείο[semigr ]

- μέτρα κατάρτισης για ιδρυτές επιχειρησιακών μονάδων[semigr ]

11. ζητεί συνεπώς να προωθηθούν ειδικότερα μέτρα που να αυξάνουν τις ευκαιρίες των γυναικών για συμμετοχή σε πρωτοβουλίες όλων των ειδών (mainstreaming), π.χ. μέριμνα για άτομα που απαιτούν ιδιαίτερες φροντίδες ή λήψη μέτρων για ευνοϊκές διακρίσεις[semigr ]

12. ζητεί τη διατήρηση και αποτελεσματική επανεξέταση της βασικής αρχής, σύμφωνα με την οποία η ισότητα ευκαιριών ανδρών και γυναικών στην αγορά εργασίας αποτελεί κοινοτικό στόχο, στην επίτευξη του οποίου πρέπει να συμβάλουν οι δράσεις διαρθρωτικής πολιτικής[semigr ]

Κατανομή των πιστώσεων

13. ζητεί οι πιστώσεις που διατίθενται στα διαρθρωτικά ταμεία να κατανέμονται σύμφωνα με τις πολιτικές προτεραιότητες της Κοινότητας, ενώ ο ιδιαίτερος ρόλος του Κοινωνικού Ταμείου για την προώθηση της κοινωνικής συνοχής, καθώς και η πολιτική προτεραιότητα, την οποία αποδίδει η Κοινότητα στην προώθηση της απασχόλησης, πρέπει να αντανακλώνται και σε μία αντίστοιχα υψηλή οικονομική πλαισίωση[semigr ]

14. ζητεί η διάθεση των πιστώσεων από το κοινωνικό ταμείο στα κράτη μέλη και τις περιοχές να πραγματοποιείται ανάλογα με τις ανάγκες τους και σύμφωνα με αντικειμενικά κριτήρια (ΑΕΠ κατά κεφαλήν, ποσοστό ανεργίας και αριθμός ανέργων, ανεργία στις ομάδες πληθυσμού - στόχους, κατανομή εισοδήματος κλπ.) αφού θα έχει ολοκληρωθεί η κατανομή των προβλεπόμενων για τα διαρθρωτικά ταμεία πόρων στα επιμέρους ταμεία[semigr ]

Αποθεματικό και σύστημα κινήτρων

15. θεωρεί τη δημιουργία αποθεματικού από το 5% των πόρων του Κοινωνικού Ταμείου ως κατάλληλο μέσο, προκειμένου να μπορούν να αντιμετωπίζονται, και κατά την διάθεση των πιστώσεων, ενδεχόμενες μεταβολές στην κατάσταση των προβλημάτων, η επίλυση των οποίων αποτελεί στόχο του Κοινωνικού Ταμείου[semigr ]

16. προτείνει να χρησιμοποιηθεί το εν λόγω αποθεματικό ως κίνητρο για την αποτελεσματική χρησιμοποίηση των πιστώσεων[semigr ] το αποθεματικό αυτό, για τα τρία τελευταία έτη του προγράμματος (2005-2007) και λαμβάνοντας υπόψη ενδεχόμενες μεταβολές στην κατάσταση των προβλημάτων, θα απονέμεται σε εκείνα τα κράτη μέλη και τις περιοχές, που θα έχουν χρησιμοποιήσει κατά τον καλύτερο τρόπο τους χορηγηθέντες πόρους του Κοινωνικού Ταμείου κατά τα τρία πρώτα έτη του προγράμματος, έχοντας ως κριτήριο εκτός από την απορρόφηση των πιστώσεων και την ποιότητα των δράσεων[semigr ]

Επαναδιάθεση μη χρησιμοποιηθέντων πόρων

17. προτείνει, κατά την αναθεώρηση του κανονισμού, να ληφθούν τα απαραίτητα μέτρα ώστε η Επιτροπή, ευθύς ως διαφαίνεται ότι οι πιστώσεις που διατέθηκαν σε κράτος μέλος ή σε περιοχή δεν θα μπορέσουν να απορροφηθούν πλήρως στο προβλεπόμενο έτος, να μπορεί να συμφωνεί με τις αρμόδιες αρχές του αντιστοίχου κράτους μέλους βοηθητικά μέτρα, από την εκτέλεση των οποίων θα εξαρτάται η διάθεση νέων πιστώσεων[semigr ]

18. καλεί την Επιτροπή, εφόσον από τον έλεγχο μετά την ολοκλήρωση του τρίτου έτους του προγράμματος (2002) και από το νέο έλεγχο μετά την ολοκλήρωση του έκτου έτους του προγράμματος (2005) προκύψει ότι τα συμφωνηθέντα μέτρα δεν οδήγησαν στην πλήρη απορρόφηση των πιστώσεων, να διαθέτει τους μη χρησιμοποιηθέντες πόρους σε άλλες περιοχές του ιδίου κράτους και, κατά δεύτερον λόγο σε περιοχές άλλων κρατών μελών, έχοντας ως κριτήρια επιλογής των αποδεκτών κρατών και περιοχών την υψηλή τους επίδοση τόσο όσον αφορά τη δέσμευση των πιστώσεων όσο και την ποιότητα των εκτελεσθέντων μέτρων[semigr ]

19. προτείνει να διαθέτει η Επιτροπή τους επαναποκτηθέντες πόρους για υποδειγματικές δράσεις, των οποίων την επέκταση ή επανάληψη θεωρεί σκόπιμη εντός του ιδίου ή άλλου κράτους μέλους[semigr ]

20. θεωρεί σκόπιμη την αύξηση του ποσοστού παρέμβασης του Κοινωνικού Ταμείου στις περιπτώσεις αυτές στις μειονεκτικότερες περιοχές με κατά κεφαλήν ΑΕΠ χαμηλότερο του 75% του μέσου όρου στην ΕΕ έως και 90%, στη δε υπόλοιπη Κοινότητα έως και 70%, προκειμένου να καταστεί δυνατή η ταχεία χρησιμοποίηση αυτών των πιστώσεων χωρίς υπερβολική οικονομική επιβάρυνση των εταίρων, καθώς και να υπογραμμισθεί ο χαρακτήρας «ανταμοιβής» των δράσεων αυτών[semigr ]

Εταιρική σχέση

21. τάσσεται υπέρ της δραστικής απλοποίησης των διαδικασιών προγραμματισμού[semigr ]

22. ζητεί να δοθεί στην Επιτροπή μεγαλύτερο δικαίωμα συμμετοχής στη λήψη αποφάσεων για τον καθορισμό των επιδιωκομένων με τις παρεμβάσεις του Κοινωνικού Ταμείου στόχων, ενώ, αντίθετα, ζητεί, βάσει της αρχής της επικουρικότητας, να έχουν μεγαλύτερα περιθώρια δράσης κατά την υλοποίηση των συγκεκριμένων δράσεων τα κράτη μέλη, οι περιφέρειες και τα όργανα τοπικής αυτοδιοίκησης[semigr ]

23. ζητεί στις διαπραγματεύσεις σχετικά με το παρεμβατικό πλαίσιο μεταξύ της Επιτροπής και των αρμοδίων οργάνων τοπικής και περιφερειακής αυτοδιοίκησης στα κράτη μέλη να συμμετέχουν επίσης οι κοινωνικοί εταίροι, ενώ στις διαδικασίες υλοποίησης και αξιολόγησης να συμμετέχουν και οι εκπρόσωποι μη κυβερνητικών οργανώσεων και κοινωνικών ομάδων[semigr ]

24. προτείνει στην Επιτροπή, κατά τη διαπραγμάτευση του παρεμβατικού πλαισίου με τους εκάστοτε αρμοδίους σε εθνικό, περιφερειακό και τοπικό επίπεδο, να καθορίζει από κοινού ποιοτικούς και ποσοτικούς στόχους, ενώ θα εναπόκειται στους αρμοδίους των κρατών μελών, των περιφερειών και των οργάνων τοπικής αυτοδιοίκησης να επιλέγουν τις δράσεις που μπορούν να χρηματοδοτηθούν στο πλαίσιο του κανονισμού του Κοινωνικού Ταμείου, οι οποίες θα συμβάλουν στην επίτευξη των συμπεφωνημένων με την Επιτροπή στόχων[semigr ]

25. ζητεί, στο πλαίσιο αυτών των διαπραγματεύσεων, να καθορισθούν και να θεσπισθούν κοινά κριτήρια αξιολόγησης, τα οποία θα επιτρέπουν την επανεξέταση των συμπεφωνημένων στόχων, ενώ η Επιτροπή πρέπει να μεριμνήσει για την τήρηση της συγκρισιμότητας σε ευρωπαϊκό επίπεδο και ζητεί να υποχρεωθούν τα κράτη μέλη να δημιουργήσουν κατάλληλα για το σκοπό αυτό συστήματα αξιολόγησης[semigr ]

26. προτείνει, κατά τις διαπραγματεύσεις η Επιτροπή να μπορεί να ορίζει στο πλαίσιο των εκάστοτε προτάσεων των κρατών μελών ποσοστό 40% των διαθέσιμων πόρων του Κοινωνικού Ταμείου για παρεμβάσεις που προορίζονται να καλύψουν την επίτευξη ορισμένων στόχων ή για ενέργειες υπέρ ορισμένων ομάδων-στόχων, προκειμένου να εξισορροπούνται ενδεχομένως ελλείψεις ισορροπίας μεταξύ διαφόρων ομάδων-στόχων και στόχων κατά τον προγραμματισμό των κρατών μελών[semigr ]

27. ζητεί να συνεχισθεί με συνέπεια ο ολοκληρωμένος προγραμματισμός σε πολυταμειακά προγράμματα[semigr ]

Απλοποίηση της διοικητικής διαδικασίας

28. πιστεύει ότι τα προβλήματα που ανακύπτουν κατά την υλοποίηση των παρεμβάσεων του Κοινωνικού Ταμείου είναι κυρίως διοικητικής φύσεως και οφείλονται κυρίως στα κράτη μέλη[semigr ]

29. είναι της άποψης ότι πρέπει να εναρμονισθούν οι διοικητικές διατάξεις των διαρθρωτικών ταμείων διατηρουμένης της ανεξαρτησίας του Κοινωνικού Ταμείου[semigr ]

30. φρονεί επίσης ότι πρέπει να πραγματοποιηθεί ανάλογη εναρμόνιση των διαφόρων διοικητικών διαδικασιών των κρατών μελών[semigr ]

31. θεωρεί απαραίτητη την απλοποίηση των διαδικασιών σχεδιασμού και έγκρισης με την μεγαλύτερη χρησιμοποίηση ενιαίων εγγράφων προγραμματικού σχεδιασμού αντί των χωριστών διαδικασιών σχεδιασμού και έγκρισης κοινοτικών προγραμμάτων στήριξης και επιχειρησιακών προγραμμάτων[semigr ]

32. θεωρεί απαραίτητο να επιταχυνθεί η διαδικασία χορήγησης των πιστώσεων του Κοινωνικού Ταμείου στους τελικούς αποδέκτες, ώστε να φθάνουν σε αυτούς εντός της προθεσμίας των τριών μηνών που προβλέπεται στον κανονισμό[semigr ]

33. προτείνει, για την ταχύτερη εκτέλεση των πληρωμών, να καθορισθούν επακριβώς οι επιμέρους λεπτομέρειες, ορίζοντας ότι κάθε ενδιάμεση διοικητική υπηρεσία πρέπει να προωθεί τις πιστώσεις του Κοινωνικού Ταμείου εντός 14 ημερών[semigr ]

34. προτείνει, για την απλούστευση της διαχείρισης των πιστώσεων, να εξετασθεί η περίπτωση καθιέρωσης ετησίων ποσών αντί της πληρωμής σε τρεις δόσεις, καθώς και να βελτιωθεί η χρησιμοποίηση των πιστώσεων του ΕΚΤ βάσει συμφωνιών με τα κράτη μέλη όσον αφορά τους τρόπους πληρωμής[semigr ]

Προσθετικότητα

35. πρεσβεύει ότι οι προσπάθειες που καταβάλλονται παντού για εξοικονόμηση πόρων δεν πρέπει να αποβούν εις βάρος των εθνικών δαπανών για μία στρατηγική κοινωνική πολιτική και πολιτική απασχόλησης[semigr ]

36. ως εκ τούτου, ζητεί να ορισθεί ακριβέστερα και να ελεγχθεί αυστηρότερα η αρχή της προσθετικότητας των πόρων και, στις περιπτώσεις μη τήρησης της αρχής αυτής, να διακοπούν ενδεχομένως οι παρεμβάσεις του Κοινωνικού Ταμείου[semigr ]

37. ζητεί να διατηρηθεί η συγχρηματοδότηση και να μπορούν να αποφασίζουν τα ίδια τα κράτη μέλη με ποιό τρόπο θα συγκεντρώνουν τους απαραίτητους πόρους συγχρηματοδότησης, ενώ, στο πλαίσιο αυτό, θα θεωρείται ως συγχρηματοδότηση τόσο η καταβολή συνεισφορών εκ μέρους των περιφερειών ή του ιδιωτικού τομέα όσο και η δωρεάν εξασφάλιση των προϋποθέσεων για την εκτέλεση μέτρων του ΕΚΤ, εφόσον προσδιορίζονται σε σαφείς διατάξεις του εγγράφου προγραμματισμού[semigr ]

Ευρωπαϊκή στρατηγική στον τομέα της απασχόλησης

38. ζητεί να ληφθούν υπόψη οι εμπειρίες που έχουν αποκομισθεί από την υλοποίηση των παρεμβάσεων του Κοινωνικού Ταμείου στις διαβουλεύσεις του Ευρωπαϊκού Συμβουλίου σχετικά με τις ετήσιες εκθέσεις του Συμβουλίου και της Επιτροπής που αφορούν την απασχόληση και προβλέπονται στο ομώνυμο κεφάλαιο της Συνθήκης του Άμστερνταμ και να συντονισθούν οι παρεμβάσεις του Κοινωνικού Ταμείου με τις κατευθυντήριες γραμμές της πολιτικής στον τομέα της απασχόλησης[semigr ]

Διεύρυνση

39. υποστηρίζει ότι η προσχώρηση των χωρών της Κεντρικής και Ανατολικής Ευρώπης απαιτεί την βαθμιαία συμμετοχή στην διαρθρωτική ενίσχυση της Ευρωπαϊκής Ένωσης, για την οποία απαιτούνται επίσης ενέργειες υπέρ των ανθρωπίνων πόρων ανάλογες με τις ενέργειες, οι οποίες ενισχύονται από το Κοινωνικό Ταμείο εντός της Κοινότητας[semigr ]

40. ως εκ τούτου τάσσεται υπέρ της ανάλογης ενίσχυσης των πόρων[semigr ]

Έναρξη ισχύος/Μεταβατικό έτος

41. ζητεί από την Επιτροπή και το Συμβούλιο Υπουργών να καταβάλουν κάθε προσπάθεια ώστε να τεθούν έγκαιρα σε ισχύ οι αναθεωρημένοι κανονισμοί για το Κοινωνικό Ταμείο[semigr ]

42. στην περίπτωση που οι νέοι κανονισμοί για τα Διαρθρωτικά Ταμεία εγκριθούν μετά την 1η Ιανουαρίου 1999, ζητεί να συνεχισθεί η μέχρι σήμερα ενίσχυση για ένα μεταβατικό έτος, προκειμένου να διασφαλισθεί η ομαλή μετάβαση από την τρέχουσα στην επόμενη χρηματοδοτική περίοδο.

43. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Οικονομική Επιτροπή και την Επιτροπή Κοινωνικών Υποθέσεων, την Επιτροπή των Περιφερειών καθώς και τις κυβερνήσεις και τα κοινοβούλια των κρατών μελών.